Noora Komulainen

Noora Komulainen (o.s. Tamminen, s. 30. lokakuuta 1990 Tampere) on suomalainen golfaaja. Tammer-Golfia edustava Komulainen saavutti amatöörinä joukkuepelin MM-pronssia, maan ensimmäisen golfin arvokisamitalin, vuonna 2012. Vuodesta 2013 lähtien Komulainen on pelannut ammattilaisena. Euroopan kiertueella hän on sijoittunut parhaimmillaan neljänneksi toukokuussa 2016. Hän osallistui Rio de Janeiron kesäolympialaisiin 2016.

 Urheilu-ura 

Komulainen saavutti amatöörinä yhdessä Sanna Nuutisen ja Krista Bakkerin kanssa joukkuepelin MM-pronssia vuonna 2012. MM-mitali oli Suomen kaikkien aikojen ensimmäinen.http://yle.fi/urheilu/suomen_golfnaiset_ottivat_historiallisen_mm-pronssin/6315867#

Komulainen saavutti pelioikeuden naisten Euroopan kiertueelle joulukuussa 2012http://golfpiste.com/kilpagolf/?p=uutiset&newsid=99961&cid=40 ja on pelannut ammattilaisena vuoden 2013 alusta alkaen.LET Player Profile: Noora Tamminen Kesäkuussa 2013 hän saavutti siihenastisen parhaan sijoituksensa Euroopan kiertueella oltuaan Slovakian osakilpailussa kuudes.http://www.aamulehti.fi/Urheilusahkeet/1194821748041/artikkeli/noora+tamminen+golfasi+kuudenneksi+slovakiassa.html  Euroopan kiertueella 2013 Komulainen voitti yhteensä 23 349,50 euroa ja sijoittui rahalistalla 82:nneksi, mikä takasi hänelle pelioikeuden myös seuraavalle kaudelle.http://yle.fi/urheilu/kaksi_suomalaista_varmisti_tayden_pelioikeutensa_ensi_kaudelle/6973992 Kauden 2014 Euroopan kiertueella Komulainen ylsi kahdesti kymmenen parhaan joukkoon.http://www.aamulehti.fi/Urheilu/1194925845857/artikkeli/tammiselle+kauden+paras+sijoitus+euroopan+kiertueella.html  Komulainen oli 45. sijallaan rahalistan parhaiten sijoittunut suomalainen. Hänen palkintorahamääränsä kasvoi edelliskaudesta 38 374,59 euroon,http://ladieseuropeantour.com/rankings/ ja hän uusi pelioikeutensa seuraavaksi vuodeksi.http://www.mtv.fi/sport/muut-lajit/golf/artikkeli/suomalaiskolmikko-uusi-pelioikeutensa-naisten-golf-kiertueella/4608596 

Elokuussa 2015 Komulainen sijoittui Euroopan kiertueen Tšekin osakilpailussa jaetulle viidennelle sijalle,http://www.ts.fi/urheilu/803700/Noora+Tamminen+viides+Tshekissa joka oli hänen kauden paras sijoituksensa. Komulainen sijoittui LET:n rankingissa kauden päätteeksi 33. sijalle toiseksi parhaana suomalaisena Ursula Wikströmin jälkeen 52 580,86 euron ansioillaan.

Komulaisen kehittynyt peli antoi hänelle mahdollisuuden tavoitella paikkaa Rio de Janeiron vuoden 2016 kesäolympialaisiin, kun laji palasi yli vuosisadan tauon jälkeen olympiaohjelmaan.https://www.is.fi/golf/art-2000000602218.htmlhttp://yle.fi/urheilu/golfin_naisten_euroopan_kiertueella_ennatysmaara_suomalaisia/7779396 Hän aloitti kauden 2016 Euroopan kiertueella 8 000 euron palkintorahan arvoisella 19. sijallahttp://yle.fi/urheilu/noora_tammiselle_yli_8000_euroa_palkintorahaa_kauden_avauksesta_jai_hyvat_fiilikset_/8740752. Toukokuun alussa hän ylsi siihen mennessä parhaaseen sijoitukseensa Euroopan-kiertueella saavutettuaan Marokossa 20 000 euron arvoisen neljännen sijan.http://www.hs.fi/urheilu/a1462673967690 Kesäkuussa Komulaisen olympiapaikka alkoi Wikströmin tapaan varmistua, ja yhteensä Suomi saavutti neljä olympiapaikkaan Rioon.http://yle.fi/urheilu/3-8962403 Heinäkuussa Komulainen osallistui ensimmäiseen major-turnaukseensa, Britannian avoimiinhttp://yle.fi/urheilu/3-9059326: hän pelasi kaksi kierrosta tulokseen +6 ja karsiutui jatkokierroksilta sijoittuen 124:nneksi.http://www.ts.fi/urheilu/2733892/Noora+Tamminen+ei+yltanyt+paatoskierroksille Rion olympialaisissa 2016 Komulaisen sijoitus oli jaettu 48. tuloksella +11.

Kaksi vuotta kestäneiden selkävaivojen jälkeen Komulainen selviytyi heinäkuussa 2019 karsinnasta Britannian avoimeen mestaruuskilpailuun.https://yle.fi/urheilu/3-10898525https://yle.fi/urheilu/3-10902151

 Yksityiselämä 
Komulainen avioitui joulukuussa 2017 caddienaan toimineen ja itsekin golfia pelaavan, pitkäaikaisen poikaystävänsä Roope Komulaisen kanssa ja otti miehensä sukunimen.

 Lähteet 
 LET Player Profile: Noora Tamminen 

 Viitteet 

Luokka:Suomalaiset golfaajat
Luokka:Vuonna 1990 syntyneet
Luokka:Elävät henkilöt